b'\n_START_ARTICLE_\nStezalice\n_START_PARAGRAPH_\nStezalice ili \xc5\xbeabice (engl.: wire rope clips) su dio palubne opreme broda koje nam slu\xc5\xbee za povezivanje krajeva \xc4\x8delik-\xc4\x8dela ili za produljenje \xc4\x8delik-\xc4\x8dela drugim. Stezalice se tako\xc4\x91er upotrebljavaju i kada treba prepraviti pojedinu upletku na \xc4\x8delik-\xc4\x8delu, ail i u trenutcima uporabe \xc4\x8delik-\xc4\x8dela kada nema dovoljno vremena napraviti upletku._NEWLINE_Stezalica se sastoji od dva dijela, od jednog dijela u obliku slova U, koji na oba kraja zavr\xc5\xa1ava narezom i na koji se postavlja drugi dio, tzv. steza\xc4\x8d, koji se ste\xc5\xbee maticama po narezanom dijelu stezalice.\n_START_SECTION_\nPravila pri uporabi stezalica\n_START_PARAGRAPH_\nOsnovno pravilo pri uporabi stezalica je pravilno odabrati njihovu veli\xc4\x8dinu. Ukoliko se odaberu stezalice manjeg promjera od potrebnog one \xc4\x87e sje\xc4\x87i \xc4\x8delik-\xc4\x8delo, te \xc4\x87e ga nakon nekog vremena uni\xc5\xa1titi, a ukoliko su ve\xc4\x87e od potrebnog tada one ne\xc4\x87e dovoljno stegnuti \xc4\x8delik-\xc4\x8delo i do\xc4\x87i \xc4\x87e do iskliznu\xc4\x87a._NEWLINE_Drugo pravilo odnosi se na monta\xc5\xbeu stezalica na \xc4\x8delik \xc4\x8delo. Sve stezalice uvijek moraju biti isto okrenute i uvijek dio s narezom mora biti polo\xc5\xbeen iza slobodne strane \xc4\x8delik-\xc4\x8dela, kako bi time pospje\xc5\xa1ivale trenje.'